Lišaj marinkový

Lišaj marinkový (Macroglossum stellatarum) je motýľ, ktorý sa podobá na kolibríka.

Živí sa nektárom z kvetov. Dokáže sa pohybovať vo všetkých smeroch a aj stáť na mieste.

Dá sa rozpoznať podľa rýchleho kmitavého letu a mimoriadne dlhého cuciaku. Má rozpätie krídiel cca , každé krídlo je 2 až  dlhé. Zavalitejšie telo a prvý pár krídiel majú šedohnedú farbu, druhý pár krídiel oranžovú. Zadoček je posiaty odstávajúcimi šupinami s bielymi a čiernymi škvrnkami.

Samičky počas cicania potravy kladú vajíčka, ktoré majú žltú alebo žltozelenú farbu.

Po 4 až 6 dňoch sa z vajíčok vyliahnu zelené húsenice. Vyvíjajú sa približne 20 dní, potom sa zakuklia. Pred zakuklením zmenia farbu na hnedú, vytvoria si zámotok. Kukla má svetlo-okrovú farbu s tmavým žilkovaním. Motýle sa vyliahnu na poludnie a po spevnení krídiel odlietajú.

Vyskytuje sa na okrajoch lesov, slnečných stráňach, v stepných oblastiach, parkoch, záhradách a často aj vo veľkomestách. Vzhľadom na svoju nenáročnosť sa vyskytuje v celej Európe okrem najsevernejších oblastí, tiež v severnej Afrike a Ázii. Bol pozorovaný i vysoko v horách, kde sa môže rozmnožovať, ale kvôli chladnému podnebiu tu nedokáže dlhodobo prežiť.

 Referencie 



 Iné projekty 

Kategória:Lišajovité
Kategória:Opeľovači